দিল্লিতে পা রাখতেই এনআইএর হাতে গ্রেফতার আনমোল বিষ্ণোই

নয়াদিল্লি: দিল্লিতে পা রাখতেই গ্রেফতার আনমোল বিষ্ণোই (Gangster Anmol Bishnoi)। কুখ্যাত গ্যাংস্টার লরেন্স বিষ্ণোইয়ের (Lawrence Bishnoi) ছোট ভাই আনমোল বিষ্ণোইকে (Gangster Anmol Bishnoi) আমেরিকা থেকে ভারতে আনা হল। ভারতের মোস্ট ওয়ান্টেডের তালিকায় নাম রয়েছে আনমোল-সহ আরও দুই অপরাধীর। মহারাষ্ট্রের প্রাক্তন মন্ত্রী তথা এনসিপি নেতা বাবা সিদ্দিকিকে (NCP Leader Baba Siddiqui) খুনে অন্যতম অভিযুক্তও তিনি। গত বছর আমেরিকায় গ্রেফতার হন তিনি। তার পর থেকেই তাঁর প্রত্যর্পণের চেষ্টা করতে থাকে ভারত সরকার। অবশেষে আমেরিকা থেকে তাঁকে পাঠানো হল ভারতে। এ দেশে আসার পর জাতীয় তদন্তকারী সংস্থা (এনআইএ) আনমোলকে আনুষ্ঠানিক ভাবে গ্রেফতার করে। তার পরে হাজির করানো হয় দিল্লির পটি য়ালা আদালতে। বুধবার প্রায় ২০০ জন অবৈধ অভিবাসীকে আমেরিকা থেকে ভারতে পাঠানো হয়। তাঁদের মধ্যে ছিলেন আনমোল।

মহারাষ্ট্র পুলিশ জানিয়েছে, আনমোলের বিরুদ্ধে দেশের বিভিন্ন প্রান্তে একাধিক মামলা রয়েছে। তদন্তে উঠে এসেছে, বিদেশে বসেই লরেন্স বিষ্ণোই গ্যাংয়ের বিভিন্ন অপারেশনের হদিশ দিচ্ছিল আনমোল। গ্যাংয়ের শ্যুটারদের জন্য আশ্রয়, লজিস্টিক সাহায্য সবই সে বিদেশ থেকে নিয়ন্ত্রণ করত। এমনকি ভারতীয় ব্যবসায়ী ও রাজনীতিবিদদের থেকে চাঁদাবাজির মতো অপরাধেও জড়িত ছিল বলে দাবি এনআইএর। বুধবার আইজিআই বিমানবন্দরের ছিল কড়া নিরাপত্তা ব্যবস্থা। এনসিপি নেতা বাবা সিদ্দিকির হত্যাকাণ্ডে অন্যতম প্রধান অভিযুক্ত আনমোল।

আরও পড়ুন: পার্কিং লটে বসেই বোমা তৈরি উমরের, তদন্তে উঠে এল নয়া তথ্য

২০২২ সাল থেকে পলাতক আনমোল, লরেন্স বিষ্ণোইয়ের ভাই আনমোলকে এনআইএ তাদের ‘সন্ত্রাসী চক্র’ মামলার ১৯তম গ্রেফতার হিসাবে চিহ্নিত করেছে। আনমোলের বিরুদ্ধে ভারতে ১৮টি মামলা বিচারাধীন। ২০২২ সালে পঞ্জাবি গায়ক সিধু মুসেওয়ালা খুনে ঘটনায় নাম জড়ায় তাঁর। বাবা সিদ্দিকি খুনেও তিনি জড়িত বলে দাবি করা হয়। অভিযোগ, তাঁর নির্দেশে অভিনেতা সলমন খানের বাড়ির সামনে গুলি চালানো হয়েছিল। ২০২০-২০২৩ এই তিন বছরে দেশজুড়ে সন্ত্রাসমূলক কার্যকলাপ সংগঠনে লরেন্স বিষ্ণোই ও গোল্ডি ব্রারকে সক্রিয়ভাবে সাহায্য করার অভিযোগ আনমোলের বিরুদ্ধে। ২০২৩ সালের মার্চেই এনআইএ চার্জশিটে তার নাম তোলে। সিধু-খুনে তাঁর নাম জড়াতেই দেশছাড়া হন আনমোল। অভিযোগ, জাল পাসপোর্ট ব্যবহার করে আমেরিকায় যান তিনি। গত বছর নভেম্বরে আনমোলকে গ্রেফতার করে ক্যালিফোর্নিয়ার ইউএস ইমিগ্রেশন অ্যান্ড কাস্টম্‌স এনফোর্সমেন্ট (আইসিই)। অভিযোগ, জাল নথির সাহায্যে বেআইনি ভাবে আমেরিকায় প্রবেশ করেছিলেন আনমোল। তারপর থেকে আমেরিকার জেলেই ছিলেন তিনি।

বাবা সিদ্দিকির পুত্র জিশান সিদ্দিকি কেন্দ্রীয় সরকারের কাছে আবেদন জানিয়ে ছিলেন, যদি তাকে আমেরিকা থেকে তাকে ফিরিয়ে আনা হোক। রাজ্য সরকারের কাছেও আবেদন, তাকে মুম্বইয়ে এনে জিজ্ঞাসাবাদ ও গ্রেফতার নিশ্চিত করা হোক।” বুধবারই আনমোলকে দেশে ফেরানো হচ্ছে বলে একটি সূত্রের খবর। যদিও, প্রত্যর্পণের সময়ে নিরাপত্তা নিশ্চিত করতে কেন্দ্রীয় সরকারের কাছে আবেদন জানিয়েছে তার পরিবার। আনমোলের ভাই রমেশ বিষ্ণোই জানিয়েছেন, ‘আইন তার নিজস্ব গতিতে চলবে… কিন্তু যদি তাকে ভারতে আনা হয়, তা হলে ভারত সরকারের উচিত তার নিরাপত্তা নিশ্চিত করা। এটাই আমাদের দাবি। আমাদের পরিবার সর্বদা আইন মেনে চলে।’ অন্যদিকে জেলে থাকাকালীনই আমেরিকায় রাজনৈতিক আশ্রয় চেয়ে আবেদনও করেন।

দেখুন ভিডিও